সারপ্রিত সিং (; জন্ম: ২০ ফেব্রুয়ারি ১৯৯৯) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে জার্মান ক্লাব হান্সা রস্টক এবং নিউজিল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, সিং নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত নিউজিল্যান্ডের বয়সভিত্তিক দলের হয়ে খেলার পর, তিনি ২০১৮ সালে নিউজিল্যান্ডের হয়ে আন্তর্জাতিক পর্যায়ে অভিষেক করেছেন; নিউজিল্যান্ডের জার্সি গায়ে তিনি এপর্যন্ত ১৪ ম্যাচে ১টি গোল করেছেন।  প্রারম্ভিক জীবন সারপ্রিত সিং ১৯৯৯ সালের ২০শে ফেব্রুয়ারি তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সিং নিউজিল্যান্ড অনূর্ধ্ব-১৭, নিউজিল্যান্ড অনূর্ধ্ব-২০ এবং নিউজিল্যান্ড অনূর্ধ্ব-২৩ দলের হয়ে খেলার মাধ্যমে নিউজিল্যান্ডের প্রতিনিধিত্ব করেছেন। ২০১৫ সালের ১৩ই জানুয়ারি তারিখে তিনি ফিজি অনূর্ধ্ব-১৭ দলের বিরুদ্ধে ম্যাচে নিউজিল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2525420 সিং ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত নিউজিল্যান্ড অলিম্পিক দলে স্থান পেয়েছেন।  ২০১৮ সালের ২৪শে মার্চ তারিখে, ১৯ বছর, ১ মাস ও ৪ দিন বয়সে, বাম পায়ে ফুটবল খেলায় পারদর্শী সিং কানাডার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নিউজিল্যান্ডের হয়ে অভিষেক করেছেন।https://int.soccerway.com/matches/2018/03/24/world/friendlies/canada/new-zealand/2727913/ উক্ত ম্যাচের ৬৬তম মিনিটে মধ্যমাঠের খেলোয়াড় ক্লেটন লুইসের বদলি খেলোয়াড় হিসেবে তিনি মাঠে প্রবেশ করেছিলেন;http://www.stuff.co.nz/sport/football/nz-teams/102565936/all-whites-fall-to-canada-as-fritz-schmid-era-begins-on-losing-note ম্যাচে তিনি ২২ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3009584 ম্যাচটি কানাডা ১–০ গোলের ব্যবধানে জয়লাভ করেছিল।https://www.national-football-teams.com/matches/report/19528/Canada_New_Zealand.html নিউজিল্যান্ডের হয়ে অভিষেকের বছরে সিং সর্বমোট ৪ ম্যাচে ১টি গোল করেছেন। জাতীয় দলের হয়ে অভিষেকের ২ মাস ও ৯ দিন পর, নিউজিল্যান্ডের জার্সি গায়ে প্রথম গোলটি করেছেন;https://int.soccerway.com/matches/2018/06/02/world/intercontinental-cup/kenya/new-zealand/2787985/ ২০১৮ সালের ২রা জুন তারিখে, কেনিয়ার বিরুদ্ধে ম্যাচের ৪২তম মিনিটে অ্যালেক্স রুফারের অ্যাসিস্ট হতে নিউজিল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।https://www.transfermarkt.com/spielbericht/index/spielbericht/3505273https://www.national-football-teams.com/matches/report/20205/Kenya_New_Zealand.html  পরিসংখ্যান আন্তর্জাতিক   দল  সাল  ম্যাচ  গোল নিউজিল্যান্ড  ২০১৮  ৪  ১ ২০১৯  ২  ০ ২০২১  ২  ০ ২০২২  ১  ০ ২০২৩  ৩  ০ ২০২৪  ২  ০ সর্বমোট  ১৪  ১  তথ্যসূত্র  বহিঃসংযোগ                   বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব হান্সা রস্টকের খেলোয়াড় বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:নিউজিল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:নিউজিল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার বিষয়শ্রেণী:নিউজিল্যান্ডের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পাঞ্জাবি বংশোদ্ভূত নিউজিল্যান্ডীয় ব্যক্তি বিষয়শ্রেণী:ভারতীয় বংশোদ্ভূত নিউজিল্যান্ডীয় ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড় বিষয়শ্রেণী:ভারতীয় বংশোদ্ভূত নিউজিল্যান্ডীয় ব্যক্তি বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:১. ফুটবল ক্লাব নুর্নবার্গের খেলোয়াড় বিষয়শ্রেণী:ইউনিয়াও দেস্পোর্তিভা লেইরিয়ার খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:২. বুন্দেসলিগার খেলোয়াড়